ming030890/wiki-yue-high-quality huggingface dataset:
六足亞門

六足亞門（學名：Hexapoda），係節肢動物嘅最大分支，主要包括昆蟲、彈尾目、原尾目同雙尾目，特色係有三對腳。
六車拓也

六車拓也（1984年6月13號—）係日本足球員，司職中場，效力過京都不死鳥，新潟天鵝，及德島漩渦。
六部

六部，又叫六曹，係中國中古時，中央政府六個部門統稱，係隋朝時開始，分做吏部、民部（唐改戶部）、禮部、兵部、刑部、工部六部。經大唐固定落來，用到大清末期先至作廢。

史
六部嘅職務，秦漢係九卿分來管。魏晉之後，尚書分曹治事，由曹就慢慢變做部，去到隋唐先至確定尚書省分成六部。吏、戶（隋稱民部）、禮、兵、刑、工六部，就類似《周禮》裏面嘅六官，將秦漢九卿職務大部份都併入去。元代六部改屬中書省。大明皇帝朱元璋廢宰相，六部直接對皇帝負責，地位大為提高。去到清末，加開外務等等唔同部，六部個名就唔再用。
六部曲

六部曲（Sextet），又叫六重奏，係指由六個部份組成嘅樂曲。
六頭怪星

六頭怪星（Scylla），即係小行星155，係太陽系小行星帶嘅一粒小行星，喺1875年11月8號發現。
六進制

六進制係逢6進位嘅進位制，只係用到0、1、2、3、4、5六個數字記數。呢種進位制源自人一隻手有5隻手指可以組成6種手勢（收晒手指同攤開一到五隻手指），不過而家幾乎無人用呢種進位制。
六邊形

六邊形，或者叫六角形，係有6條直邊嘅多邊形，總共有6隻角，內角和720°。
六鄉

六鄉（Luk Heung），又寫陸鄉，又叫六鄉新村（Luk Heung San Tsuen），亦叫六鄉樓，係香港一地，喺新界大埔，歸大埔墟。六鄉係六條村合稱，即小滘、大滘、金竹排、橫嶺頭（包括橫嶺背）、涌尾及涌背。六鄉響大埔市區，近林村河，響廣福道北便隔籬。六村原本係船灣六鄉，喺船灣海東北岸，1960年代因起船灣淡水湖，而由香港政府安排，搬近大埔市。六鄉樓係起成一棟棟大廈咁，格式一致，有別於一般村屋。
六鄉各村都歸入大埔鄉事委員會之下，各村各有代表選入會。
六鄉側邊寶湖道，英名Plover Cove Road，就係紀念村民搬自船灣海（英名Plover Cove），寶取自英Po音，改得有意頭。而新村內有，陸鄉里係指名該處係六鄉。
六鄉南邊廣福道，過馬路係公園仔。北過寶湖道係寶湖花園同寶湖道街市。六鄉西南西係太和市。

地理
六鄉屋宇分佈圖
新村位置，舊日係岸，今日因填海變內陸，唯近普益新街一帶近河邊。
六鄉範圍，畀寶鄉街分成兩截。
寶鄉街以東，六鄉佔有廣福道同寶湖道之間，東至東昌街。內有三坊一里。三坊係三笪四方地，分別係同發坊、同秀坊同同茂坊。三坊並排，由樓隔開，闢做停車場。而陸鄉里同廣福道、寶湖道平排，貫通三坊。全部劃一高樓。
寶鄉街以西，六鄉，除咗政府地方，佔有普益街同林村河之間，西至普益里。普益街企有六鄉樓三棟。而三棟樓後便，近寶鄉街一邊，係六鄉新村公立學校，而其餘至到林村河，開有普益新街，有比較矮嘅村屋三排。

史
六鄉各村原本響船灣海東北岸。六鄉未搬之時，主要從捕魚，耕田，打柴，執帶子為生。除咗金竹排姓王，其餘都係姓李。
村原址響船灣海北岸，村同村之間，有路連接。小滘響石芽頭西麓，大滘響觀音峒南麓，金竹排響大峒下面，橫嶺頭響雞仔峒下面。而船灣西岸，近三潭溪口，北有涌尾村，南有涌背村。涌尾村現址，被闢做作新娘潭公路停車場，而涌背村畀公路冚咗認唔出。響1968年，淡水湖堤壩初初築成，各村村屋仍響度。之後唔計小滘村，全部村屋都拆晒。到1973年，響堤壩加高12呎之時，小滘村都拆埋。
搬村之時，當時重未係大埔新市鎮，六鄉所在地，原本係林村河口，對住大埔海嘅淺灘，有紅樹林。六鄉新村建響廣福道外呢笪淺灘之上。淺灘填地加高。最初係家下寶鄉街，東昌街，廣福道同寶湖道嘅範圍，之後加到埋普益街同寶鄉街，向海嘅範圍。
1966年，六鄉安頓好，就響同發坊立六鄉村公所，以及響寶鄉道西面，將原本三光同育群兩村校合併，改成六鄉新村公立學校。而六鄉中嘅涌背村，更重建李氏宗祠，將舊祠堂基石門框，搬到同發坊，重現【龍門世澤，柱史家聲】嘅門聯。其他村嘅祠堂，原本政府都有地舖畀返，不過村民另有用途。
2006年，六鄉新村公立學校停辦，畀信義會做六鄉學習園地。
陸鄉里
同發坊
同秀坊
同茂坊
六鄉新村公立學校
六鄉村公所
李氏宗祠
六點半左右新聞報道

《六點半左右新聞報道》（英文：Most News），係網絡傳媒平台毛記電視主打節目。節目喺2015年5月18號隨毛記電視啟播而首播，隨著2016年7月25號嘅節目改革改做唔定期播出。

節目內容
節目名惡搞自無綫新聞《六點半新聞報道》，口號係「毛記新聞，事事花生」（「花生」係香港網絡文化用語，即「冷眼旁觀」）。
節目主要報導一啲網民關心嘅現實同網絡事件，同時亦藉節目唔停向一啲近期發生嘅事件「抽水」，以惡搞、即場實測、案件重演、電話訪問等方式回應相關事件。
節目聲稱「六點半『左右』」播放，實際播放時間唔定，甚至更有喺第二日清晨六點半上載嘅情況。所以任何上載時間都喺六點半「左右」嘅範圍之內，因此節目永遠可以「準時」播出。
節目第一集喺2015年5月18號晚7:40上載頭一集，由𡁻海珠（譚淇淇飾）主播，奠定六點半「左右」上載節目嘅唔準時慣例。。
節目唔定期會加入「天氣報告」、「體育新聞」、「交通消息」或「財經消息」環節，但多數喺廣告商贊助下先至播出。
雖然節目以幽默惡搞做重點，但遇上認真而傷心嘅事，節目主播會取消惡搞內容，認真報道嗰單嘢。

主播同嘉賓
節目採用毛記電視偽員擔任主播同埋演員，亦經常揾嚟唔同名人客串參與，譬如：
鄭子誠、陳志全、林雪、王喜、李逸朗、王宗堯、夏韶聲、陳雲海、游蕙禎、黃之鋒、歐錦棠、王維基、石天欣等。

特備節目/節目調動
2015年11月4號：播出《六點半左右財經報道》，報道香港租金昂貴嘅問題。
2015年11月27號：播出由陳珍妮主持嘅天氣報告，並電話訪問前天文台台長林超英講解氣候變化。
2015年12月28號至2016年1月1號：播出《2015年實事回顧》系列，包括港女、小學雞、愛國、傷心、開心實事回顧。
2016年農曆新年假期：年初一（2月8號）至年初五（2月12號）暫停播放，同期以《猴子偷毛賀新春》代替。
2016年2月22號至23號：播出《新東補選校際時事常識問答比賽》，2016年2月23號上載。
2016年5月11號：喺《萬千呃Like賀台慶》內做頭一個環節播出，主要係呼籲現場觀眾關上手機同其他電子器材，方健儀主持。
2016年6月6號至11號：因應6月5號發生嘅Lancôme單方面取消何韻詩音樂會事件，節目做出以下調動：
6月6號喺早上6:30播出，報道有關消息，做咗毛記電視頭一次喺即日晨早上載嘅新聞；當晚再播出多一節報道相關新聞，內容由喺法香港人Sony Chan以法文覆述何韻詩當號發出嘅聲明。
6月7號及9號暫停播出節目。
6月11號（星期六）加開一節報道其他新聞，頭一次喺星期六正式播放兼唔設主播，使全星期合共播出五節。
2016年6月20號：節目再次暫停播放，因淘大工業村迷你倉大火順延至6月24號復播，同時開始唔定期播出，唔再固定每週播出五節新聞。

播放技術
啟播時節目下方配以走馬燈文字，內容係「抽水」方式簡報當日時事，或配合當日新聞主題而撰寫週邊資訊。
啟播時採用虛擬演播室技術，一般主持喺右方，左方顯示台標或新聞圖片，有時出現兩主播喺左右邊、中間顯示台標或新聞圖片。
2015年6月22號起喺《100毛》嘅Facebook專頁提供精華片段，其後喺2015年8月19號起喺毛記電視嘅Facebook專頁提供精華片段，部分集數提供足本片段。
2015年8月6號起，新聞主播出鏡明顯縮細。
2015年9月4號起，新聞字幕字體更改做細黑，而燈光色調方面亦有所調整。
2016年5月17號起，部份集數取消走馬燈資訊（未計算特備節目等集數）。
2016年5月18號起，部份集數開始走出虛擬演播室，用毛記電視總部外實景拍攝（未計算大型實體表演預告等集數），更陸續有新主播登場。
亞洲豺犬

亞洲豺犬（Cuon alpinus），廣東話通常都叫豺狗，係犬科嘅成員之一。又叫做紅犬，或者豺。

生理特徵
亞洲豺犬嘅外形同狼﹑狗差唔多，但體型就比狼細，體長100厘米左右，體重約10千克。體毛紅褐色或灰褐色，雜有少量具黑啡色毛尖嘅針毛，肚腩嘅顏色亦較淺。四肢較短。耳短，端部圓鈍。尾較長。額部隆起，鼻長，嘴部短而寬。全身被毛較短，尾毛略長，尾型粗大，尾端黑色。

分布
為一種亞洲野犬，分佈於西亞、中國、印度、中南半島同印尼。亞洲豺犬適應力好強，棲息地由草原、灌木叢以至熱帶雨林都有。

生活習性
生態資料唔多，只知多數過著聯羣結黨嘅狩獵生活，警覺性強，嗅覺亦好發達，主要喺早晨黃昏活動。十分凶殘，喜歡追逐獵物，發現獵物後聚集在一起進行圍獵，數量大約6至8隻，甚至可達20隻。雖然個體攻擊力比狼低，但豺犬群比狼群數量更多而且堅韌。
主要捕食兔仔、狍、麝、羊類等中型有蹄動物，肚餓時甚至襲擊老虎同豹依類大型猛獸。亞洲豺犬會先咬獵物後臀令其死亡，再打開獵物腹部。

繁殖
秋季交配，冬季生仔，懷孕期約 60 日，每胎 3-6 個仔，甚至有 11 隻咁多。家族關係好好，母豺犬彼此之間會支援，會將食物帶返回巢穴後再反芻畀仔食。
亞洲英雄

《亞洲英雄》係2003年由香港影音使團製作嘅醫療連續劇，由鄭偉文導演，黃日華、陶大宇、周海媚、梁小冰等主演，共15集，以威爾斯親王醫院8A病房Dirty team為藍本，故事同角色取材自抗疫殉職嘅謝婉雯醫生同鄭夏恩醫生。

簡介
2003年香港面對「非典型肺炎」衝擊時期，唔同醫護角色，帶出關心病人嘅重要性，劇中所表達嘅醫德，係身、心、靈並重嘅治療；另一方面，人與人之間因為誤解，缺少溝通而引致關係破裂，喺香港屢見唔少，劇中亦有描寫父子、情侶間嘅怨恨，重有一向對醫生存在著偏見嘅病人，喺治療期間被醫生關懷所感動，從而改變態度。呢一切，反映香港苦難中得到嘅，比起失去嘅更加寶貴。
亞洲象

亞洲象（英文：Asian Elephant 或 Asiatic Elephant），又叫印度象，係亞洲體型最大嘅陸上哺乳動物，但比非洲象細隻。鼻端有一個手指咁嘅突起，象公冇象牙，即使係象公亦有一半無象牙或者象牙好細，耳仔比較細、較圓，前腳有 5 隻腳趾，後腳有 4 隻腳趾，共有 19 對肋骨（其中蘇門答臘象有 20 對，但比非洲象少一對），頭骨有兩個突起，背脊拱起。性情溫和，比較容易馴服。響野外，老虎、豹同人類係亞洲象嘅主要敵人。

分佈
目前，亞洲象分布喺印度、尼泊爾、斯里蘭卡、緬甸、泰國、越南、印尼同馬來西亞，響中國以前分布亦好廣，由黃河以南大部分地方都有，但而家就只剩底雲南西雙版納一帶先至有。過往可再分4個亞種：印度象、錫蘭象、馬來西亞象、蘇門答臘象。此外，重有幾個亞種，馬來西亞有一種亞洲象亞種 —— 婆羅洲侏儒象，體型更細，係最近幾年先至俾人發現。

用途
亞洲象響南亞國家馴服咗嚟使，響交通唔方便嘅森林搬木材等。相比之下，非洲象其實都可以馴養，只係冇亞洲象咁「機智靈敏」啫。
古代亦有人訓練做戰象，馬其頓嘅亞歷山大大帝進攻印度時，就係俾佢哋從未見過嘅戰象擊敗。

歷史文化
亞洲象響古代中國唔單止係南方鄰國進貢嘅禮品，皇家多馴養象用於典禮時顯示威儀，甚至用嚟打仗。古時響黃河流域重係用嚟耕田嘅家畜。響《呂氏春秋》裏面，亦記載咗商王曾經騎象攻打東夷部族。古時亦有「曹植稱象」嘅故仔  。
響泰國，象係國家象徵。泰國好多府嘅府徵都有象嘅圖案。相傳白象為古時泰北嘅蘭納泰王朝帶嚟幸運，自此成為泰國嘅國寶。泰國皇室勳章最高級嘅係皇家白象勳章。因為2006年從2月到7月大象嘅數目增長三倍有多，而家喺泰國主要用象嚟當車咁租畀人。11月1日定為象節，嗰日會揀一啲強壯嘅大象，嚟參加拔河、舉重、踢波、越障礙跑等比賽項目嘅大象運動會。
喺斯里蘭卡，亞洲象被視為莊嚴嘅象徵。而喺印度，就被視作吉祥物，佢哋成日出現喺重要嘅禮儀慶典。
喺美國，第一隻入境嘅亞洲象係喺1796年，而第一個文獻記載嘅圈養亞洲象出世記錄喺1875年，位於Missouri嘅Saint Joseph裏面。
喺香港，雖然重未發現過亞洲象嘅化石，但學者估計，后海灣沼澤森林同吐露港一帶附近亦曾經出現過。因為廣東、廣西一帶響 17 世紀初（明朝末年）仍然有亞洲象，嗰時軍隊中重有一隊用嚟做運輸同騎嘅大象。
大象天奴係以前荔園動物園所養嘅亞洲象，可惜響1989年2月染急性肺炎而人道毀滅。其後亦有兩次有大象從泰國運港作短期展出。而1975年嗰時，據講泰國有一個馬戲團嚟過香港表演，但反應唔理想，於是將 9 隻大象寄居荔園，重要籌錢將嗰班大象送返泰國。
亞洲超星團

《亞洲超星團》（英文：Asia Super Young），係香港無綫電視同中國星空衛視合辦嘅選秀比賽節目，由中國大陸、香港、澳門、臺灣、日本、韓國、越南同美國招募咗65位15到26歲嘅男性參賽者做練習生（當中香港嘅參賽者包括黃奕斌、冼靖峰、丁子朗同余宗遙等等），最後選出9位組成期間限定嘅男子團體組合“碌鳩”。
節目由2023年11月25號到2月24號逢禮拜六20:00到21:30喺翡翠台常規播出，總決賽《亞洲超星團成團之夜總決賽》喺2024年3月9號禮拜六20:00到22:30喺翡翠台直播。而每日固定20:00播嘅處境劇《愛·回家之開心速遞》需要讓路逢禮拜六暫停播出。

節目調動
2023年12月9號：由於直播《共建美好社區大匯演》，所以改到22:00到23:15播。
2023年12月16號：由於直播《歡樂滿東華2023》，所以改到J2台同一時段播播。
2024年1月27號：由於直播《慈善星輝仁濟夜》，所以改到22:00到23:15播。
2024年2月10號：由於直播《2024國泰新春國際匯演之夜》，所以停播一次。
亞洲胡狼

亞洲胡狼（學名：Canis aureus）係犬科犬屬下一種胡狼，主要出現喺南亞到東歐地區。
亞洲航空

亞洲航空（簡稱亞航，英文：Air Asia，IATA代碼：AK，ICAO代碼：AXM）係亞洲最大嘅廉價空運公司，1993年成立，喺馬來西亞、泰國同印度尼西亞嘅空運基地每日一共經營400幾個航班。而佢嘅子公司Air Asia X（亞航X）喺2007年成立，主要經營低成本嘅長途運輸同埋多班次航線。
亞航成立嘅最初，就已經有個夢想「Now Everyone Can Fly（而家人人都可以飛）」。喺2001年起，亞航好快咁喺全球各地打破咗航空業嘅常規，成為世界「最佳航空公司」。創新嘅解決方案、高效嘅業務流程同埋熱情嘅經營方式，亞航不停喺廉價航空領域銳意進取，而家航線網絡已經覆蓋超過20個國家同地區。亞航秉承「而家人人都可以飛」嘅一貫理念，好努力咁將廉價航空事業推向全新嘅高度。
2008年1月佢哋開咗吉隆坡至廣州航線，同年5月15號開始飛去香港。2007年11月又開始飛去澳洲嘅黃金海岸。
• Airline Of The Year
By Centre for Asia Pacific Aviation (CAPA)
• Tony received the 2009 Frost & Sullivan Excellence in Leadership Award
by Frost & Sullivan
• Best Asian Low-Cost Carrier
By TTG Travel Awards 2009
• World's Best Low Cost Airline
by Skytrax
佢哋嘅遠景就係希望可以成為亞洲規模最大嘅廉價航空公司，為30億受到貴機票價格同埋低效航點設置影響而冇辦法充分咁享受航空樂趣嘅旅客提供最熱誠嘅服務。

泰國亞洲航空
Thai AirAsia：簡稱泰亞航，喺2003年12月8號由亞洲航空同泰國亞洲航運有限公司合資成立。

亞航長途
亞洲航空長途（AirAsia X，又叫亞航X）喺2007年成立，係亞航專營長途航線嘅聯營公司，樞紐機場同樣設喺吉隆坡國際機場，航點遍布澳洲、中國大陸、日本、南韓、台灣、沙地阿拉伯、尼泊爾等地。主要用空中巴士A330廣體客機。

泰國亞航長途
泰國亞航長途（Thai AirAsia X）係泰國第一間營運長途航線嘅低成本航空公司，以廊曼國際機場為據點，喺2014年6月投入商業營運。。

印尼亞航長途
印尼亞航長途係馬來西亞亞航長途嘅合資公司，喺2014年12月22號開始商業營運。

菲律賓亞洲航空
菲律賓亞洲航空（Phillipines AirAsia）喺2012年3月開始營運。樞紐機場喺克拉克國際機場。由於營運狀況唔好，菲亞航喺2013年11月6號，停止所有航線，轉去馬尼拉國際機場。
AirAsia Zest：前身係亞洲精神航空（Asian Spirit），2008年3月易主AMY Holdings Inc.控股公司，改以飛龍航空（Zest Air）個名營運。2013年同菲亞航簽署股權交換合約，締結為聯盟，以各自品牌營運。冇幾耐，改名做亞航飛空航空品牌營運，經營國內同國際定期航班，主要銜接馬尼拉同宿霧以及其他24個國內航點。樞紐機場設於馬尼拉尼諾伊·阿基諾國際機場同麥克坦-宿霧國際機場。

日本亞洲航空
日本亞洲航空（AirAsia Japan，簡稱日亞航），由亞洲航空同全日本空輸喺2011年7月21號合資成立，喺8月正式成立。樞紐機場為成田國際機場，2012年8月開始商業營運。由於合作理念相悖，全日空同亞航喺2013年6月25號宣布終止日亞航合作關係。2014年7月1號，亞航宣布重返日本市場，同樂天集團以及其他日本商合資成立新日本亞航，預計喺2015年夏季進行商業營運。2020年10月5號，亞洲航空宣佈因武漢肺炎疫情影響，日本亞洲航空喺同年12月5號結束營運。

印度亞洲航空
印度亞洲航空（AirAsia India），由亞航同塔塔集團喺2014年8月19號合資成立，亞航持股49%，Telestra Tradeplace持股21%，塔塔集團持股30%。，亦係印度第一間有外資投資嘅航空公司。2014年6月12號，印度亞航正式商業營運，首航航班係班加羅爾至果阿航班。

越南亞洲航空
2017年3月31號，亞航同馬來西亞證券交易所聲明，計劃同越南合作夥伴喺越南建立新嘅廉價航空公司。2018年12月6號，亞洲航空通過同越南合作夥伴 - Thien Minh Travel股份公司以及Hai Au航空股份公司簽署合作備忘錄，重申打算喺越南成立一間合資（JV）低成本航空公司。

中國亞洲航空
2017年5月，中國光大集團、河南工作集團同亞洲航空有限公司宣布簽署諒解備忘錄，喺中國建立一間低成本航空公司作為合資企業。但係呢個合資企業已經喺2018年失效，因為嗰份非約束性初步協議有效期為12個月，並且喺關聯方到期時未予以續約。

空中巴士 A320neo
29
22
186
1.2017年起交付2.亞航決定將253架空巴A320neo訂單改成空巴A321neo。

空中巴士 A321neo
2
351
236
2019年起交付。

機隊更新
亞航「年度最佳航空」塗裝飛機，喺古晉國際機場滑行緊
亞航初期曾經營運波音737-300型客機，依家全數採用空中巴士A320-200型客機。
2011年6月，亞航喺巴黎國際航空太空展訂購咗200架空中巴士A320neo，係客機量最大嘅單一訂單之一，訂單金額高達180億美金，雖然亞航可能以折扣價格購入。呢個訂單使得亞航成為空中巴士最大嘅客戶。
2012年12月13日，亞航再次訂購100架空中巴士A320客機，其中64架係A320neo，36架係A320ceo。亞航嘅A320訂單總量達到475。
2016年7月13號，亞航喺法恩伯勒國際航空展上訂購咗100架A321neos，總費用大約126億美元。至此，亞航對空中巴士A320系列訂單總數達到575架，係空中巴士窄體客機最大客户。

服務
以下服務都係額外收費：
行李託運額度：可選擇15至40公斤託運額度，機場櫃台現場只可以買15公斤。事先喺網上購買可享有折扣，行李超重將以公斤數計算。
餐點：有多國餐點選擇，亦提供素食餐點同兒童餐。事先喺網上購買費用較平。
座位：由電腦自動分配，指定座位要畀錢。如果選擇放腳位較大嘅「熱選座位」（Hot Seat），要畀更高費用。
舒適用品：毛毯、枕頭、眼罩等套裝發售。

機上服務
亞洲航空唔提供免費飛機餐，旅客喺購買機票時可以自己揀買唔買埋熱食餐盒。另外，亦可以喺航機上買簡單嘅零食、飲品等。因應馬來西亞伊斯蘭教規範，亞航唔會提供含有豬肉餐點或販售酒類飲品，但係開長程航線嘅亞航 X除外，機上重係會賣啤酒同其他酒類飲品。
機上無電視，只有航空公司雜誌。

飛行常客計劃
亞航同Tune Money（英文：Tune Money）合資成立屬於亞航自己嘅飛行常客計畫，叫做「BIG」，會員可以以買機票、機上服務、套裝行程或第三方產品攞BIG點數。
亞洲藝術文獻庫

亞洲藝術文獻庫（Asia Art Archive）係香港一個藝術家參考圖書館，收集、收藏、整理當代藝術文獻同埋免費提供公眾參考兼協助研究、評論當代藝術發展。亞洲藝術文獻庫嚮2000年創立，係一間慈善機構。

董事局成員
夏佳理太平紳士、Monique Burger 當代藝術收藏家、張頌仁藝評人、鄧永鏘爵士、尤倫斯男爵（Baron Guy F. ULLENS）同韋仕華（John WADSWORTH, Jr）摩根士丹利添惠亞洲有限公司榮譽主席咁。
亞洲經驗

《亞洲經驗》（Asia Experience）係香港電台電視部製作、1990年財經資訊電視清談節目。節目主持乃而家已經成為香港特首嘅梁振英，同埋而家已經成為香港立法會議員嘅蔣麗芸。《亞洲經驗》嚮1990年1月17號首播，總共有4集，每集半個鐘頭，以短片加座談形式，討論亞洲四小龍同埋其它亞洲地區政治經濟近況，用意同香港比較同借鏡。
《亞洲經驗》每集請嚟香港社會知名人士，介紹同分享佢哋嘅經驗見解。由主持人同嘉賓一問一答形式進行。
亞洲萬里通

亞洲萬里通（英文：Asia Miles）係一個里數累積及獎賞計劃，由國泰航空公司創立發起。
亞洲貨櫃物流中心

亞洲貨櫃物流中心喺香港葵涌貨櫃碼頭，係全球最大型嘅多層式貨運工業大廈，總建築面積超過八十萬平方米。項目由劉榮廣設計，分兩期起好。大樓採用大型微斜坡道貫穿各樓層，代替其他貨倉大廈用開嘅𨋢，等貨櫃車可以直接揸到去每層貨倉嘅入口，慳番等𨋢嘅時間，能夠更有效率起卸貨物。大樓中層同埋頂樓設有停車間。
十五間

十五間係香港香港仔東面一笪地方，響舊大街東面、涌尾西面。舊時山窿謝記魚蛋就響十五間山坡側邊嘅一條狹窄後巷擺檔。
十兄弟

《十兄弟》（英文：Ten Brothers），係香港無綫電視製作嘅民初電視劇，由黎諾懿、唐寧、李逸朗、胡諾言、胡定欣、羅貫峰同廖啟智領銜主演，監製潘嘉德。
十個童女嘅比喻

十個童女嘅比喻係耶穌講嘅一個比喻，記載喺《新約聖經》《馬太福音》第25章第11至13節。

聖經譯文
「
嗰日，天國好比以下嘅故事：有十個童女手裏拎住油燈，出去迎接新郎。其中五個係愚蠢嘅，五個係聰明嘅。愚蠢嘅帶備燈，不過冇足夠嘅油；聰明嘅帶備燈，另外又帶油。新郎遲來，佢哋都眼瞓，瞓着咗。到半夜，有人呼叫話：「新郎到喇，你哋出去迎接佢啦！」十個童女就起身，整好佢哋嘅燈。嗰時，愚蠢嘅對聰明嘅話：「唔該分一啲油畀我哋， 因為我哋嘅燈就嚟熄喇。」聰明嘅答話：「對唔住，我哋嘅油實在唔夠分畀你哋，你哋自己去舖頭買啦。」愚蠢嘅童女去買油嘅時候，新郎就到。五個有準備嘅童女一齊入去，同赴婚宴，門就閂咗。其他嘅童女隨後亦到；佢哋叫話：「先生，先生，請開門畀我哋！」新郎答話：「我實在話你哋知，我唔識你哋。」耶穌話：「所以，你哋要警醒；因為你哋唔知嗰個日子，嗰個時間係幾時到。」
」

背景
當時巴勒斯坦地嘅風俗習慣。喺大喜嘅日子，新郎由兄弟同朋友陪伴住行勻成條村嘅大街小巷，接受每一戶人家嘅祝賀。然後，佢重要去新娘屋企接新娘，所以返到村嘅時候可能已經係三更半夜。

內容
十可以睇做整數，係指所有信徒，原文中「童女」係指未婚嘅童女或童男，原意係童身，十個童女手裏拎住油燈等候新郎，因為新郎遲來，十個童女都瞓着咗，聰明嘅童女都瞓咗，不過佢哋有預備足夠嘅油，所以半夜新郎來嘅時候，燈重係着嘅。呢個比喻話畀我哋知接近末日嘅時候，因為信徒肉體嘅軟弱，靈性會鬆懈，不過儆醒嘅信徒保持同上帝嘅靈交，讓聖靈充滿，有好行為嘅表現而發出亮光。愚蠢嘅童女雖然都拎住油燈，不過冇預備油，因此當佢哋醒過嚟嘅時候，發覺燈啲油就快用完，只好要求聰明嘅童女分一啲油畀佢哋。

解釋
童女事先唔知道新郎來到嘅準確時間，同樣信徒亦唔知主幾時會再來。聰明嘅童女喺等待期間有充分嘅準備，得到享受婚筵之樂。而愚拙童女懈怠唔儆醒，被拒於門外。呢度提醒信徒必須多方準備，儆醒等候，以免將來被主責備，後悔莫及。
十八年後的終極告白

《十八年後的終極告白》（英文：Brutally Young，前名：《十八年後的殺人告白》）係香港無綫電視製作嘅時裝電視劇，由譚俊彥、黃智雯、陳山聰同楊秀惠領銜主演，並由林嘉華、何遠東、趙希洛、江欣燕同楊卓娜聯合演出，監製王偉仁。呢套嘅第二輯《十八年後的終極告白2.0》喺2022年5月30號首播，但兩套劇嘅劇情無關聯。

故事大綱
故仔主要係講七個屋邨少年因為同古惑仔胡啟思發生衝突，發現胡啟思死咗之後將佢埋屍，以為各散東西唔再提起就可以冇事。十八年後因為一單車禍，差人搵到副骸骨，佢哋知道冇得再逃避十八年前嘅彌天大禍，被迫去面對返呢件事。點知發現真正殺死胡啟思嘅係另有其人……
十五烷

十五烷（Pentadecane）係烷烴一種，每個分子有15個碳原子同32個氫原子，化學符號C15H32。
十五湖

十五湖係香港嘅一種紙骨牌遊戲，類似天九牌。
十五邊形

十五邊形，或者叫十五角形，係有15條直邊嘅多邊形，總共有15隻角，內角和2340°。
前430年代

前430年代係指前439年去到前430年之間嗰十年嘅年代。
前431年

前431年係平年。

大件事
伯羅奔尼撒戰爭開始。
務安

務安郡（韓文：무안군）係大韓民國全羅南道一郡，亦係佢嘅首府。
勝俁進

勝俁進（1956年2月17號—）係退役日本足球員，教練，執教過甲府風林。
勝利勳章

勝利勳章（俄文：Орден «Победа»）係蘇聯紅軍同蘇聯武裝力量嘅最高級別嘅勳章，祇有「順利完成一個或幾個方面軍戰役，並且令到戰爭全局發生有利於蘇聯紅軍嘅根本改變」嘅軍事將領，先至有資格獲得勝利勳章。歷史上，祇有17人獲得過20枚勝利勳章，其中一枚後來被蘇聯最高蘇維埃收返，勝利勳章因此成為人類世上獲獎人最少嘅勳章之一。

獲獎人
目前，17位勝利勳章得主當中，16位已經過咗身。
頭像
 姓名
 獲獎日期
 軍銜
 獲獎原因
 

史太林Иосиф Виссарионович Сталин
 1944年4月10日
 蘇聯元帥
 表彰佢協調、指揮蘇軍打贏右岸烏克蘭戰役
 
1945年6月26日
 蘇聯大元帥
 表彰佢指揮蘇軍戰勝納粹德軍。
 

德懷·大衞·艾森豪威爾Dwight David Eisenhower
 1945年6月5號
 美國陸軍上將
 1945年，作為對盟軍頒美軍總司令級軍功勳章[暫譯]（Chief Commander Legion of Merit）畀朱可夫嘅回報，斯大林決定頒勝利勳章畀艾森豪威爾同蒙哥馬利。
 

伯納·羅·蒙哥馬利Bernard Law Montgomery
 1945年6月5號
 英國陸軍元帥
 1945年，作為對盟軍頒美軍總司令級軍功勳章畀朱可夫嘅回報，斯大林決定頒勝利勳章畀艾森豪威爾同蒙哥馬利。
 

利安聶·伊列治·布歷朱尼夫Брежнєв Леонід Ілліч
 1978年2月20日
 蘇聯元帥
 布歷朱尼夫貪戀勳章，於是喺做蘇共總書記嘅時候頒咗勝利勳章畀自己，理由係「對衛國戰爭作出巨大貢獻，大大增強蘇聯國防能力，宣示蘇聯國威」。1988年9月21日，蘇聯最高蘇維埃宣佈收返伊枚勳章。

勳章下落
所有頒畀蘇聯將領嘅勝利勳章，同埋頒畀波蘭元帥澤美耶亞斯基嗰枚勝利勳章，宜家都喺俄羅斯收藏。
朱可夫、華斯歷夫斯基同埋馬連諾夫斯基嘅勳章，宜家喺俄羅斯武裝部隊中央博物館展出。
羅哥索夫斯基同埋澤美耶亞斯基嘅勝利勳章，宜家喺俄羅斯國家貴金屬與寶石庫。
其他喺俄羅斯境內嘅勝利勳章，宜家全部喺克里姆林宮，由鑽石基金保存。
鐵托嘅勝利勳章，宜家喺南斯拉夫歷史博物館展出。
艾森豪威爾嘅勝利勳章，宜家喺美國華盛頓特區嘅國家檔案館大樓展出。
蒙哥馬利嘅勝利勳章，宜家喺英國帝國戰爭博物館倫敦總館展出。
米哈伊一世退位之後拍賣咗佢嘅勝利勳章，目前下落不明。
勝利坦克

勝利坦克（Vijayanta），又叫勝利式坦克、勝利主戰坦克，係印度陸軍嘅頭一款自己生產嘅主戰坦克，由1965年開始服役，頭一批係由英國出產。
動量投資

動量投資嘅觀點主張，最能夠預測一隻股票嘅未來價錢嘅資訊就係嗰隻股票早排（一般係過去 3 至 12 個月）嘅價錢－就好似股價嘅上落會有動量（momentum）噉，一隻股票愈升佢股升勢就會愈勁，一隻股票愈跌佢股跌勢就會愈勁，所以投資者要做嘅就係「買嗰排升勢勁嘅股票」同埋「賣嗰排跌勢勁嘅股票」。採取動量投資策略嘅投資者好睇重評估股價嘅升勢同跌勢，途中成日都會用到數據科學（data science）上嘅技術。
勝利十一人系列

喺1995年7月21號，勝利十一人系列嘅第一作『J聯賽實況勝利十一人』喺PlayStation上正式推出。而喺1996年3月15日，『世界足球勝利十一人』正式推出，入面有唔少國家足球隊，可以畀玩家揀。
操控簡單，初學者好容易就會上手。喺遊戲入面，可以自己經營自己鍾意嘅球會嘅模式『MASTER LEAGUE MODE』深受玩家歡迎。
遊戲每大概一年就會出一隻新版，每一隻新版嘅系統同手感上都有少少分別，而球隊資料都會更新，務求真實。加埋簡單容易嘅操作，勝利十一人除咗受到足球遊戲迷歡迎之外，甚至連部分職業足球員都吸引埋。
遊戲嘅封面人物會根據唔同嘅發售地區而有唔同。好似日本版咁，『世界足球勝利十一人6』就係由前日本國腳中山雅史擔任封面人封，『世界足球勝利十一人7』同『世界足球勝利十一人8』就係由前日本領隊薛高擔任，而『世界足球勝利十一人9』同『世界足球勝利十一人10』則係由中村俊輔同薛高一齊出任。但係，喺XBOX 360平台上發售嘅『世界足球勝利十一人X』則係由當時效力意甲國際米蘭嘅阿祖安奴出任。
前田大然

前田大然（1997年10月20號—）係日本足球員，司職前鋒，效力水戶蜀葵。
前田利家

前田利家（1539年1月15號—1599年4月27號），係日本戰國時代嘅武將，織田信長其中一位手下，之後歸順豐臣秀吉，官拜大納言。
前田千亞紀

前田千亞紀 ，係日本嘅一個女藝人同埋配音員。
前田央樹

前田央樹（1994年4月9號—）係日本足球員，司職前鋒，效力FC琉球。
前田尚輝

前田尚輝（1996年6月11號—）係日本足球員，司職中場，效力福島聯。
前田凌佑

前田凌佑（1994年4月27號—）係日本足球員，司職中場，效力大分三神。
前田和哉

前田和哉（1982年9月8號—）係日本足球員，司職後衞，效力北九州向日葵。
前田剛

前田剛 ，係日本嘅一個男配音員。

配音作品一覽
呢個表唔完整，歡迎加料。
前田和也

前田和也（1984年1月8號—）係日本足球員，司職後衞，效力過FC東京，佐川印刷，山形山神，及Tochigi Uva FC。
前田悠佑

前田悠佑（1984年11月23號—）係日本足球員，司職中場，效力長崎成功丸。
前780年代

前780年代係指前789年去到前780年之間嗰十年嘅年代。
京溪街道

京溪街道係中國廣東省廣州市白雲區轄下嘅一個街道，喺白雲山東部。轄區總面積5.51平方公里，下轄15個社區，常住人口6.7萬人，戶籍人口1.9萬人。

參考資料
〈京溪街〉。白雲區政府網站。喺2008-07-06搵到。
睇 • 論 • 改 • 歷廣州市白雲區政區行政隸屬：中華人民共和國廣東省廣州市　　區政府駐地：景泰街道街道：景泰街道 | 松洲街道 | 同德街道 | 黃石街道 | 棠景街道 | 新市街道 | 三元里街道 | 同和街道 | 京溪街道 | 永平街道 | 均禾街道 | 金沙街道 | 石井街道 | 嘉禾街道鎮：人和鎮 | 太和鎮 | 江高鎮 | 鐘落潭鎮睇埋：中華人民共和國廣東省鄉級以上政區一覽。
京滬高速鐵路

京滬高速鐵路係中國一條鐵路，由北京北京南站連接上海虹橋站，全長1318公里。
京珠北高速公路

（中國高速公路代碼：G4），早期嗌京珠高速公路粵境北段，係中國嘅跨省高速公路，横跨廣東同湖南兩省，高速公路上歸屬京港澳（中國高速公路代碼：G4）。
呢條高速最西北邊嘅粵北站同小塘站屬廣東同湖南嘅交界。高速公路開通後，一直以嚟，出入口有轉換粵通卡及湘通卡嘅收費站，不過喺2020年1月1月取消咗省界收費站後，呢個措施亦正式取消。差佬查車方面，尤其係湖南入廣東嗰邊啲車查得比較嚴，不過對於喺廣東地區借道入湖南後返廣東啲車都查得好寬鬆。

工程
呢條高速公路喺1998年10月18號開始喐手起，直到2003年4月3號起好嗮而通車。

出入口同連接嘅道路
京珠北高速公路西北邊終點，嗰度屬廣東同湖南嘅交界。
京溪路

京溪路（粵拼：ging1 kai1 lou6）係中國廣東廣州嘅西北-東南走向馬路，喺白雲區同和。西北邊從廣州大道北開始，一直向東南去到沙太北、中路同埋元崗橫路嘅交界。

名
呢條馬路因為喺京溪村入面而改成噉嘅名。

概要
全長933m，闊22米，雙向4車道。
京溫跳樓事件

京溫跳樓事件係中國北京京溫服裝批發市場打工嘅袁利亞，喺2013年5月3號凌晨四五點鐘墮樓死。警察定為自殺案，但係又解釋唔到死者喺十幾個鐘頭前做過尐咩，又唔畀睇閉路電視。

事後
袁利亞嘅親屬、男朋友同朋友、同學喺京溫商場門口示威，重舉牌「女兒慘死，換我公道」。之後有幾百人喺京溫商場前遊行聚集抗議，要求警方畀番當時閉路電視。警察重出動過萬嘅警力同直升機。
京滬鐵路

京滬鐵路係中國一條鐵路，由北京北京站連接上海上海站，全長1,451.4公里。
京田尚子

京田尚子 ，係日本嘅一個女藝人同埋配音員。
京町子

京町子（1924年3月25號—2019年5月12號），係日本女演員，出名電影作品包括《羅生門》。
南荷蘭

南荷蘭（荷蘭文：Zuid-Holland）係荷蘭嘅其中一個省，首府海牙。
維基同享有多媒體嘅嘢：South Holland
南菓洲

南菓洲，又寫做南果洲，或者叫南果洲群島，係香港新界菓洲入面靠南面嘅一組群島，主要由大洲、大洲尾同山嶺角組成。
南華早報

《南華早報》（英文：South China Morning Post，簡稱：SCMP），星期日版叫《星期日南華早報》（英文：Sunday Morning Post），係香港英文報紙，由南華早報集團出版，主要對手係免費嘅《英文虎報》。1903年11月6號創刊，當時中文名叫《南清早報》，到1913年先至改用而家個名。
南華日報

《南華日報》係香港一份摺咗嘅報紙，1930年創刊，立場親汪精衛陣營，喺香港日治時期仍然出版嘅五份中文報紙嘅其中一份，1945年停刊。
南華會足球場

南華會足球場（英文：South China AA Stadium），又叫南華足球場、南華體育會運動場，或者叫加路連山球場（英文：Caroline Hill Stadium）、加山球場，係香港一個足球場，1953年啟用，1997年重建，喺銅鑼灣加路連山道88號。佢係南華足球隊嘅訓練場。
南華莆

南華莆（Nam Wa Po），係香港一地，亦係一村，喺北大刀岃之東面山腳，和合石以南，大窩以西。大窩西支路途經呢度。地屬大埔區。而村歸入大埔鄉事委員會。
南華大學

南華大學 (湖南)，位於中華人民共和國湖南省衡陽市。
南華大學 (台灣)，位於臺灣嘉義縣大林鎮，佛光山創辦嘅大學。
南華新邨

南華新邨響澳門半島花地瑪堂區黑沙環新街、馬交石街同黑沙環海邊馬路，係屬於房屋局嘅經濟房屋。

美化
民署話為咗完善黑沙環填海區嘅步行環境，民署計劃對南華新邨周邊嘅行人道搞美化，範圍會係成嗰南華新邨四邊，鋪兩色麻石地磚，同時亦都換埋鐵欄、鐵柱同鑄鐵鐘之類，籍住呢嗰機會優化步行環境，有關工程響2015年11月開始，去到2016年2月完工。

黑沙環新填海區E1區
黑沙環新填海區E1區即係南華新邨後面三角空地，由南華新邨開工前到起好之後都一直閒置，長期冇人打理，佈滿野草、垃圾，附近居民都希望政府改善呢度嘅衛生環境。有居民話反正呢區停車位咁少，搞到啲人成日違泊導致呢區成日塞車，不如將呢度開闢成臨時公共停車場，既可以紓緩區內泊車位不夠問題、又可以改善交通塞車問題，亦可以改善環境衛生問題，一舉多得，值得考慮。但後之後都係一直閒置，之後政府亦曾經規劃過會響呢度起東北街市，但係附近居民反對先冇下文，直到2013年政府提出藍天工程，將呢度批咗畀婦聯起新學校連地庫停車場，希望改善婦聯響水坑尾嘅裙樓教學情況，新學校連地庫停車場響2016年11月30號完工開幕，但係地庫停車場就唔對外開放畀公眾用，所以之後每逢朝早又或者傍晚返放學時間學校旁邊馬揸度博士大馬路都會有大量家長將私家車停響度搞到大塞車。

意外
2007年12月8號，響黑沙環新街嘅「黑沙環新街／南華」巴士站後面嘅南華新邨地鋪，地產鋪事頭婆朝早十點幾去到現場開鋪，到中午嗰時，佢老公打電話搵佢，但係冇人聽，之後去現場睇吓發現佢訓咗響鋪頭廁所位置，頸部受傷流血，地下留低大量血跡，立即打電話報警，消防救護員到場之後證實傷者死咗。之後司警公佈案中女死者姓許，四十幾歲，係澳門居民。
2014年2月13號，南華新邨第七座七樓有單位火燭，消防到場開喉灌救。火警中冇人受傷。
南華縣

南華係中國雲南楚雄一個縣，總面積2343平方公里，人口24萬。
動名詞

動名詞（英文：gerund）係指動詞變化，變成指樣動作進行緊，好多時仲會令到隻字可以攞嚟當名詞噉用。
英文入面動名詞係喺隻字尾加 ing。
動力計

動力計（dynamometer），又叫測力計、測功計，係種量度力、力矩同功率嘅設備。譬如引擎、電動機或者其他旋轉式原動機產生嘅功率，都可以用動力計去測量佢轉速。
動員

動員係一種軍事行動，就係當一個國家召集佢嘅軍隊同物資，嚟為打仗做準備。自從19世紀創造咗征兵、電報、同鐵路等等嘅科技之後，喺短時間之內征集大量嘅士兵變得更加容易，令打仗嘅規模急速擴大。首先，電報令即時通訊能夠以光速傳遞信息，例如軍事指令，而鐵路容許大量由全國各地而嚟嘅士兵，能夠好快咁集中。征兵就令個國家可以喺和平時期唔影響正常生活底下，保留大量嘅預備役人員。
呢一個字眼首先喺1850年代開始，當時用嚟形容普魯士王國嘅軍事動員工作。由嗰陣開始，科技不斷革新，令無論係理論定係實際操作嘅策略，都同樣係咁變。其實動員由1790年代嘅法國大革命已經開始制度化，但係唔到兩次世界大戰都沒大規模咁發生過。喺一次同二次大戰期間，粗略估計分別有超過7,000萬同超過1.1億人應征入伍。同動員相反嘅軍事行為叫做復員。
動力學

動力學（英文：Dynamics）係力學嘅分支學科，研究郁動嘅變化同引起變化嘅各種因素，主要建基喺牛頓運動定律。
動力火車

動力火車（粵拼：dung6 lik6 fo2 ce1；英文：Power Station）係1997年喺臺灣成立嘅一個演唱組合，由尤秋興同顏志琳兩位排灣族歌手組成，依家係華研國際音樂旗下嘅歌手。

簡介
尤秋興同顏志琳喺南投縣三育基督學院畢業。22、23歲時同好朋友們組成「處男合唱團」，一兩個月後改名做「突出部位」，幾個月後突出部位解散、加入「終結者」樂團。
大約25歲時成立動力火車。2人以演唱西洋搖滾歌曲起家，1997年同熊天平一齊被上華唱片列做年度新人而出道，出版中文專輯後都延續佢搖滾曲風。因為歌聲特殊同有震撼力，1990年代尾喺台灣歌壇掘起。
比較為特殊嘅係，動力火車2位主唱本籍都係台灣屏東縣三地門鄉嘅排灣族原住民。1998年，動力火車幫電視劇《還珠格格》主唱片頭曲《當》喺大街小巷都好紅。2000年之後，以開演唱會方式進入中國大陸都幾受人注意，喺新加坡、馬來西亞等地都好受歡迎。2005年，攞咗第16屆金曲獎－最佳演唱組合獎。2013年，喺TICC舉辦台灣首次大型售票演唱會。2016年5月，喺台北小巨蛋開唱，達成史上火車穿過舞台開進觀眾席嘅歌手。12月9號出《20 新歌duet精選2CD》紀念即將嚟到嘅成軍20週年。12月25號舉辦《 跟 動 力 合 唱 》音樂會同簽名會。2017年，將再次喺台北小巨蛋開唱慶祝成軍20週年。
尤秋興嘅侄女係歌手郭曉曉。

經歷
1996年 【PUB英雄會】合輯。1997年，出咗 《無情的情書》專輯。攞咗ICRT 勁曲排行榜－最佳搖滾團體、攞咗馬來西亞動感321中文音樂金曲獎最佳歌曲－《無情的情書》、攞咗馬來西亞動感321中文音樂金曲獎－最佳組合男歌手、攞咗民生報十大最受歡迎偶像最佳團體。1998年，出咗《明天的明天的明天》同《動力火車LIVE暴風現場》專輯。做咗米射表代言人。喺香港伊莉莎白體育館、紅磡開咗「火車與牛仔」演唱會。臺灣PUB巡迴15場演唱，場場爆滿，掀起一股LIVE熱潮。1999年，出咗《背叛情歌》專輯。喺新加坡室內體育館 開咗「動力火車1999背叛情歌亞洲狂唱會」、喺馬來西亞開咗「火車與牛仔」演唱會，18日賣咗15000張飛、喺台北開「世紀末狂搖滾」演唱會，同出演唱會現場專輯。幫麥當勞做電視廣告、做咗世界展望會飢餓大使，去盧旺達探訪當地兒童。
2000年，出咗《再見我的愛人》專輯。喺新加坡開「動力火車2000年巡迴演唱會」。代言中國上海麒麟「力水」運動飲料廣告、Reebok 球鞋代言。2001年，係Digimaster CDR 代言。出咗《忠孝東路走九遍》專輯。係台灣TVBS-G節目《新人幫》主持。2002年，出咗《UPS不斷電》專輯。搞咗「UPS不斷電PUB」巡迴演唱會、喺馬來西亞武吉加里國家體育館開咗演唱會。尤秋興加入台視東風連續劇《名揚四海》演出。2004年，出咗《就是紅光輝全紀錄》專輯。喺台灣屏東縣家鄉，來義鄉舉辦「原住民&反盜版」演唱會。2005年，攞咗第16屆台灣金曲獎流行音樂類－最佳重唱組合。2009年，出咗《繼續轉動》專輯。分別喺上海國際體操中心、温州體育館，搞咗「超越巔峰 繼續轉動」演唱會。2010年，喺南寧體育館搞咗「超越巔峰 繼續轉動」演唱會。攞咗第14屆華語榜中榜－最佳組合 （港台）。2011年，參與電影《鋼琴木馬》演出。出咗《超越顛峰 繼續轉動演唱會Live》數位專輯。喺廣西區體育場搞咗「超越巔峰 繼續轉動」演唱會。2012年，喺包頭市奧林匹克中心體育館、Sunway Lagoon Surf Beach、四川省體育館，搞咗「超越巔峰 繼續轉動」演唱會。2013年，出咗《光》專輯。喺聖淘沙名勝世界會議中心、雲頂雲星劇場，搞咗「超越巔峰 繼續轉動」演唱會。喺TICC台北國際會議中心，搞咗「莫忘初衷 繼續轉動」演唱會，都有中國保利劇院巡迴演唱會－呼和浩特、邯鄲、鄭州、青島、煙台、合肥、馬鞍山、張家港、常州、常熟、無錫、泰州、崑山、寧波、溫州、武漢、宜春、重慶、深圳、東莞、惠州等20個城市演出。2014年，喺Stafford Centre搞咗「莫忘初衷 繼續轉動」演唱會。攞咗Hito流行音樂獎－hito最佳團體獎。2月，加盟湖南衛視《我是歌手》第二季、為終極補位歌手，之後喺突圍賽演唱《天空》以第四名突圍失敗。 以《光》入圍第25屆金曲獎，第6次問鼎金曲，惜未攞到最佳演唱組合，但被評做最有笑果嘅頒獎人。喺屏東縣來義鄉排灣族五年祭搞咗原聲祈福演唱會、澳門威尼斯人金光綜藝館搞咗豪情萬丈演唱會。2015年。喺多倫多、溫哥華演出後又緊接住「下一站」世界巡迴演唱會首站－馬來西亞，喺最後安可部分全場歌迷以手機點亮滿場星空，畫下完美句點。參與第一屆原味狂潮音樂季。2016年，喺雲頂雲星劇場、上海大舞台、聖淘沙名勝世界會議中心、大連中升體育館、長春·東北師範大學體育館、黃龍體育館，搞咗「下一站」世界巡迴演唱會。喺台北小巨蛋嘅「下一站」世界巡迴演唱會旗艦場，門票喺2星期內賣嗮，喺5月21號攻蛋成功。全場幾次大合唱，令2人感動萬分，特別嘉賓張惠妹驚喜出現，帶住2人high翻小巨蛋，另外，節目入面重帶出咗排灣族吉他手保卜合演「逆流愛情」同安可時間同屏東縣地磨兒國小合唱團一同演出「彩虹」，最後就演唱「莫忘初衷」，蓄積能量，繼續前往世界嘅下一站。出咗《20 新歌duet精選2CD》專輯。喺台北三創生活園區搞咗《跟動力合唱》音樂會同簽名會。2017年，喺Sunway Lagoon Surf Beach、華潤深圳灣體育中心「春蟲」體育館，搞咗「下一站」世界巡迴演唱會。喺雲頂雲星劇場，搞咗「跟動力合唱」世界巡迴演唱會。

《我是歌手》第二季
2014年2月，加盟湖南衛視《我是歌手》第二季、為終極補位歌手，之後喺突圍賽演唱《天空》以第四名突圍失敗。
動作電影

動作電影，又叫動作片，係指有好多動作鏡頭嘅電影，劇情可以包括打鬥、特技、追車或者爆炸場面，通常都係講正反派用武力對抗。演動作電影嘅演員一般都好身手，識打功夫。
古典物理學

古典物理學（粵拼：gu2 din2 mat6 lei5 hok6）泛指一柞 15 至 19 世紀成形嘅物理學理論，一般包括古典力學、古典電磁學、同熱力學等嘅理論框架。
物理學知識喺 15 至 19 世紀期間嘅歐美地區有重大嘅躍進，而呢個時期嗰套物理學理論就係所謂嘅古典物理學。「古典物理學」一詞可以指廿世紀之前嘅物理學，而狹義上係指 15 世紀晚期至 19 世紀晚期嘅一柞物理理論；當時嘅西歐（同後嚟美國）喺各門嘅科學上有咗重大進展，出咗好似牛頓（Sir Isaac Newton）等嘅大科學家以及一套完整嘅科學方法思想，開始全面噉運用數學模型描述物理學所研究嘅現象（比起齋用文字描述現象更加精確），產生咗好多到咗今日都仲有用嘅理論同概念－呢啲物理理論可以喺一般地球環境下做非常準確嘅預測。另一方面，西人亦都係喺呢個時期開始將物理學視為一個獨立領域嘅。

涵括
古典物理學包含咗三大重要理論（以下嘅理論會用到微積分）：
古典力學：由牛頓等人搞起嘅一套理論框架；呢套理論假設咗伽利略式相對性（運動定律喺所有慣性參考系入面都一樣），會運用牛頓運動定律等嘅少數幾條定律嚟描述物件喺空間入面嘅郁動，喺一般地球環境下可以做到好準嘅預測。古典力學當中比較重要嘅定律有以下呢啲：
牛頓第二定律：
；「一件物件受嘅淨力（）等如佢嘅質量（）乘以加速度（）」，呢條定律又可以寫做
； 係指動量（嚿物體嘅質量同速度相乘），而  係動量隨住時間改變嘅率。
由古典力學嘅推論嗰度仲可以帶出動能（KE）嘅概念，一件物件帶嘅動能可以用以下呢條式表達：
，當中  係件物件嘅速度。
古典電磁學：建基於古典力學，用古典力學嘅方法嚟分析帶電荷物件嘅郁動，以及呢啲郁動會點樣影響電場同磁場；古典電磁學包括咗麥士維方程組－由麥士維（James Clerk Maxwell）諗出嚟、用四條方程式解釋嗮（當時已知嘅）電磁現象嘅理論。以  表示電場， 代表磁場，用微分方程寫嘅話：
高斯定律：
；簡單啲用口常用語講，即係「電荷嘅存在會產生電場，而一個封閉表面嘅電通量同電荷量成正比」。
高斯磁定律：
；用口常用語講，即係「當一個磁偶極產生磁場，成個空間嘅磁場總和會係 0」。
法拉第電磁感應定律：
；簡單啲講就係「當一個空間有磁場改變嗰陣，就會產生電場」。
安培定律：
；簡單啲講就係「穩定嘅電場或者電場改變會產生磁場」。
上述呢柞定律仲可以攞嚟分析光等嘅電磁波嘅行為。
有電場就表示帶電粒子會受力，而根據牛頓第二定律，任何嘢受力都會得到一個非零嘅加速度；帶電粒子嘅移動產生電流。
熱力學：用幾條熱力學定律解釋能量相關現象嘅理論：
能量守恆定律：
； 指一個封閉系統嘅能量改變， 指以熱形式供俾個系統嘅能量，而  指個系統作喺周圍嗰度嘅熱作功－簡單講就係，「一個封閉系統嘅能量改變等如佢吸嘅能量同釋放嘅能量嘅總和，能量唔會無端端多咗或者少咗」。
熱力學第二定律：
，呢個  係熵；簡單講，意思係兩個互相有能量交流嘅系統梗係會傾向最後變成平衡嘅狀態。
（可以睇埋統計力學）
... 等等。

影響
睇埋：決定論
古典物理學喺廿世紀前取得巨大嘅成功，而且當中嘅某啲諗法助長咗決定論嘅思潮：由呢柞理論組成嘅世界觀能夠解釋同預測大部份用肉眼觀察到嘅物理現象，而且呢啲理論做起預測嗰陣嘅誤差好細，勁到有物理學家仲揚言話呢套理論框架有能力解釋嗮所有嘢，未來嘅物理學家將會冇嘢做；除此之外，古典物理學好多諗法都同古典嘅決定論相容－呢個理論框架冇本質上隨機嘅現象（例如上述嗰啲方程式冇任何隨機變數），所以好多當時嘅哲學家同物理學家都認為，宇宙喺本質上係合乎決定論嘅－佢哋相信喺任何一個時間點，喺一個封閉系統入面，只要人完全知道嗮嗰個系統嘅狀態，就會有能力完全預測個系統下一刻所有部份嘅狀態，而人做唔到呢樣嘢純粹係因為技術問題搞到佢哋做唔到完美嘅量度。呢種世界觀係所謂嘅機械鐘宇宙－佢哋話一個噉樣嘅宇宙就好似一個機械鐘噉，係一部完美噉跟住物理定律嚟行嘅機械。
古典經濟學

古典經濟學（classical economics）係最早期嗰套經濟學理論，因為古典經濟學家提出咗好多現代經濟學仲用緊嘅概念。
古典摔角

古典摔角係摔角運動嘅一「式」，另一「式」係自由式摔角。

比賽規則
古典摔角入面，選手只可以用手臂同上半身，唔可以用腳或捉住對手臀部以下嘅位置。
古典時代

古典時代，係歐洲歷史嘅一個時代（主要係西歐），由公元前8世紀開始有古希臘嘅文字紀錄開始，去到5世紀西羅馬帝國滅亡為止，之後就係中世紀。
古典概率定義

古典概率定義（classical definition of probability）係對概率嘅一個詮釋。古典概率定義係指 18 世紀法國數學家拉普拉斯（Pierre-Simon Laplace）嘅諗法。拉普拉斯佢係噉樣定義「概率」嘅：如果
一場隨機實驗可以引致  個互斥同一樣咁有可能嘅結果，而且
呢  個結果當中有  咁多個會涉及事件  發生；
噉  嘅概率（）就可以定義做
仰氏

仰（粵拼：joeng5）係唐人姓氏，喺《百家姓》裏頭排第236位。

名人
呢篇仰氏係同姓氏有關嘅楔位文章，重未寫完嘅。麻煩你幫手充實佢。
仲代達矢

仲代達矢（粵拼：zung6 doi6 daat6 ci2，1932年12月13號—），係日本嘅一個男藝人同埋演員。
仰釜日晷

仰釜日晷（粵拼：joeng5 fu2 jat6 gwai2；韓文：앙부일구／仰釜日晷 Angbu-Ilgu）係大朝鮮國世宗16年（1434年）由蔣英實（韓文：장영실）整嘅日晷，亦係地球最早嘅半球形凹日晷。

構造同原理
仰釜日晷由時間綫、季節綫、時盤面、影針同埋地平環組成。其中：
季節綫——冚唪唥綫係打橫，代表廿四節氣標度。
時間綫——冚唪唥綫係打掂，代表時間標度。
時盤面——出現影針個影嘅半球形面
影針——喺日晷中間，指向當地北極高度嘅尖針。
地平環——廿四節氣同埋廿四方向
原理係根據指北影針得出嘅影，嚟確定到而家係乜季節同埋幾點鐘，亦可以知太陽係幾點鐘出嚟同落山。

時差補正
佢以東經120度做標準，再用時差補正表嚟調整時差，得出平均太陽時間同真正太陽時間之間嘅差異，最後得出真太陽時間。
仫佬族

仫佬族（仫讀麼，粵拼：mo1 lou5 zuk6；中國標準羅馬字：Mulao，字母代碼：ML，數字代碼：32），古稱「僚人」。有大概20.7萬人（2000年統計）響中國境內。主要聚居響中國廣西壯族自治區羅城仫佬族自治縣，有大約11.7萬仫佬族人，大概佔咗成個中國仫佬族總人口嘅56.7%。其他散居響廣西壯族自治區忻城、宜州、柳城、都安、環江、河池。

語言
仫佬族有自己嘅語言，稱仫佬語，屬於侗臺語族侗水語支。而家仫佬族聚居嘅鄉村地區同部分城鎮仍普遍使用。
友邦金融中心

友邦金融中心（英文：AIA Central），前名美國國際集團大廈，係香港中環一棟寫字樓，喺干諾道中1號，高37層，2005年起好，前身係富麗華酒店。
友近聰朗

友近聰朗（1975年4月24號—）係日本足球員，司職前鋒，效力過愛媛FC。
友邦保險

友邦保險（AIA，港交所：1299）係香港交易所上市金融公司，主要業務係喺亞太18個地區賣人壽保險。
友邦保險本嚟係美國國際集團（AIG）附屬公司，2008年因為AIG差唔多破產，要搞業務重組，而將呢個業務獨立出嚟，2010年喺香港上市。
后髮座41

后髮座41 （41 Com ）係后髮座嘅一粒恆星，光譜型係K5III，視星等+4.82，距離地球330光年。
佐藤晴香

佐藤晴香 ，係日本嘅一個女藝人同埋配音員。
佐藤敬

佐藤敬（1973年4月19號—）係日本足球員，司職後衞，效力TDK。
佐藤春詠

佐藤春詠（1976年1月1號—）係日本足球員，踢前鋒，曾經喺2000～2002年間為日本女子足球代表隊出場17次，入咗4球。
佐藤昭大

佐藤昭大（1986年8月30號—）係前日本足球員，司職守門員，曾效力熊本羅亞素同山形山神。
佐藤智惠

佐藤智惠，係日本嘅一個女藝人同埋配音員。
佐藤有世

佐藤有世 ，係日本嘅一個女藝人同埋配音員。
佐藤昌吉

佐藤昌吉（1971年4月9號—）係日本足球員，司職中場，效力過NKK，Sheffield United，京都不死鳥，及大宮松鼠。
佐藤晃大

佐藤晃大（1986年10月22號—）係日本足球員，司職前鋒，效力德島漩渦。
佐藤日向

佐藤日向 ，係日本嘅一個女藝人同埋配音員。
周王季

周王季（—商王文丁十一年），姬姓，名歷，亦叫季歷，係商朝後期嘅周部落首領。

生平
歷，係周部落首領古公亶父孻仔，所以叫季、季歷，被古公亶父指定為繼承人。古公亶父個大仔泰伯、二仔仲雍一心想實現父輩遺愿，斷髪紋身，走落吳地，就表示唔同季歷爭位。季歷就噉做咗首領。季歷時期，周部落日漸強盛。
商王武乙三十四年，季歷入朝廷。商王賜佢三十里地、寶玉、良馬。之後嘅一年，攻打鬼方，俘虜咗廿個酋長。
商王文丁時期，季歷同燕京之戎打，打咗敗仗。但係之後幾年，攻落咗余無之戎、始呼之戎，打敗翳徒之戎。
商王文丁十一年，季歷被商王殺咗，佢個仔姬昌接任首領。
周朝建立之後，尊稱周王，世稱周王季。
周玟秀

周玟秀，香港親中派政治人士。

政治立場
佢政治立場係親中派，佢曾經支持排除民主派人士嘅所謂愛國者治港，又支持大幅度削減直選議席嘅所謂「完善選舉制度」。
佢主張甘肅發展綠色金融 ，然後喺香港發行綠色債券，推動甘肅綠能產業同經濟發展。
周琦

周琦（1996年1月16號—）係中國籃球員，河南新鄉人。2016年NBA選秀被侯斯頓火箭揀中，同王哲林一齊成為繼王治郅、姚明、巴特爾、易建聯、孫悅之後第六位被NBA球隊揀中嘅中國籍籃球員。
周煜辰

周煜辰（Zhou Yuchen，1995年1月12號—）係中華人民共和國足球員，山東濰坊人，司職守門員，效力緊香港超級聯賽球會富力R&F，著13號波衫。
周王二公書院

周王二公書院，香港舊日一書院，喺錦田水頭村，現為歷史古蹟，地屬元朗區。大清初時，廣東有遷海令，民不聊生。廣東官員周有德同王來任，上奏廢除遷海令，錦田鄉民得以還鄉，於是乎起書院，紀念二公功蹟。康熙二十四年，即一六八五年落成，曾經多次重修，一九八五年，香港政府評為香港三級歷史建築，及後二〇一〇年八月三十一號，再評為香港二級歷史建築。錦田樹屋，見證清初遷海令，如何破壞居民生計，周王二公書院，見證廢除遷海令，居民如何喜悅。

歷史
大清初起時，大明遺臣反清不斷，駐守台灣嘅鄭成功，以水師攻畧沿海，最具威脅。康熙元年，即一六六二年，清廷聽從鄭氏降將黃梧提議，「滅賊五策」，包括長達二十年遷海令，規定沿海居民，內遷五十里，以防同鄭氏相通。政策有效打擊鄭成功勢力，不過，就搞到沿海居民流離失所，田園荒蕪，生計盡失，單係新安縣沿海地帶，有三分之二居民遷走，即係香港全境，無一倖免。康熙四年，即一六六五年，兩廣總督周有德，以及廣東巡撫王來任，上疏力陳遷海令六大害，害遍廣東，直到康熙八年，即一六六九年，清廷批准復界，居民容許回鄉。
康熙二十三年，即一六八四年，錦田鄉人提議，村內起周王二公書院，感謝周王二人，以記恩德，兼教育子弟。翌年，書院起好，並搭戲台酬神，舉行打醮。以後打醮，十年一屆，超度搬界亡魂，祈求平安，習俗流傳至今。

建築
周王二公書院，屬兩進式，中有天階，旁邊有走廊，兼有廚房，有門廳毗連。正殿奉周王二公神位。書院牆壁，青磚砌成，赭色門框，門楣上面寫住「周王二公書院」金漆大字，檐墊壁畫，畫上花卉等物，門旁邊對聯：「粵海被鴻猷萃一姓以報功虔恭罔懈 錦田歌樂土際中天而獻壽歷久彌芳」。院前面大片空地，太平清醮在此舉行。
吳守基

吳守基，GBS，MH，JP（英文：Wilfred Ng Sau Kei，1964年—）係香港生意人同親中派政治人，恩信製衣廠董事，前仁濟醫院主席，亦係香港再出發大聯盟發起人之一。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。